Diari Oficial de la Generalitat Valenciana


Sumari del DOGV 931, del 27-10-1988 (1988/812237)

ORDRE de 21 de setembre de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana de dues finques situades en el terme municipal de Cortes de Pallás, partida Barranco del Hornillo.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/09/21/(2)/dof/vci/html**

### Dades del document

Número de DOGV
:   931

Data del DOGV
:   27-10-1988

Secció del DOGV
:   DISPOSICIONS GENERALS

Número del document
:   1988/812237


Data del document
:   21-09-1988

Organisme emissor
:   Conselleria d'Economia i Hisenda

Tipus de document
:   Ordre

Ordre de 21 de setembre de 1988, de la Conselleria d'Agricultura i Pesca, per la qual s'acorda l'adquisició per la Generalitat Valenciana de dues finques situades en el terme municipal de Cortes de Pallás, partida Barranco de Hornillo.  
Dins de les competències que té assignades la Conselleria d'Agricultura i Pesca, es troba l'estudi i la investigació necessaris per a l'explotació de la terra, amb criteris tècnico-econòmics apropiats segons la seua destinació agrària més idònia, i la realització de transformacions i millores necessàries per aconseguir la més adequada explotació dels recursos naturals disponibles.  
Tot això fa aconsellable l'adquisició per la Generalitat Valenciana de dues finques situades en el terme municipal de Cortes de Pallás, partida Barranco del Hornillo, ja que les finques proposades per a l'adquisició es troben enclavades en la muntanya Muela de Cortes, propietat de la Generalitat Valenciana, es troben totalment cremades i poden haver-hi problemes d'erosió.  
Amb l'adquisició de les finques esmentades es poden evitar problemes d'indemnització per danys a l'agricultura, ja que estan ubicades dins del perímetre de la Reserva Nacional de Caça.  
Per tot això, segons que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, i amb la valoració tècnica prèvia oportuna i informes del Servei de Patrimoni i de la Intervenció General.  
ORDENE:  
Article primer  
S'acorda l'adquisició, mitjançant contractació directa a títol onerós i en virtut de compra-venda, de les finques següents:  
- Camp de terra secà a cereal i muntanya, en terme de Cortes de Pallás, partida Barranco del Hornillo, de vint-i-set hectàrees, vuitanta-nou àrees i cinquanta-sis centiàrees. Confronta: Nord, Ricardo Serrano, Sud, Pedro Galdón i José Ricarte, Est, Bernardino Navarro i Oest, camí de Jarafuel a Millares.  
La finca descrita és propietat del Sr. Bernardino Navarro Fuster. Figura inscrita en el Registre de la Propietat de Requena, tom 322 de l'Arxiu, llibre 13 de l'Ajuntament de Cortes de Pallás, foli 115, finca 1513, inscripció 1ª.  
- Camp de terra secà a cereal i muntanya, en terme de Cortes de Pallás, partida Barranco del Hornillo, de vint-i-set hectàrees, vuitanta-nou àrees i cinquanta-set centiàrees. Confronta: Nord, el Patrimoni Forestal, Sud, José Ricarte i el Patrimoni Forestal, Est, el Patrimoni Forestal i camí vell de Bicorp i Oest, la finca que adquireix Bernardino Navarro.  
La finca descrita és propietat del Sr. Alfredo Moreno Navarro. Figura inscrita en el Registre de la Propietat de Requena, tom 322 de l'Arxiu, llibre 13 de l'Ajuntament de Cortes de Pallás, foli 191, finca 1551, inscripció 1ª.  
Article segon  
Aquestes finques es troben lliures de càrregues i gravàmens.  
La compra que necessàriament es formalitzarà en escriptura pública es realitzarà per un preu global d'un milió set-centes quaranta-mil cent-vuitanta pessetes (1.740.180 PTA).  
Les despeses i impostos que se'n deriven seran abonats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 21 de setembre de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI